Diari Oficial de la Generalitat Valenciana


Sumari del DOGV 6979, del 06-03-2013 (2013/2048)

Notificació de la sentència dictada en el procediment de modificació de mesures número 721/2011.
------------------------------------------------------------------------------------------------

### Dades del document

Número de DOGV
:   6979

Data del DOGV
:   06-03-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/2048


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de modificació de mesures número 721/2011. [2013/2048]  
Procediment de modificació de mesures del supòsit contenciós 721/2011  
Rafael Roselló Sobrevela, secretari del Jutjat de Primera Instància número 8 de València.  
En el juí a què es fa referència s'ha dictat una resolució, la part dispositiva de la qual és la següent:  
«Dispositiva  
Estime la demanda plantejada per Francisco Javier Martínez Cortijo contra Elena Míguez García, declarat en rebel·lia, sobre la modificació de mesures definitives establides en la sentència de data 15 de gener de 2008, en les actuacions de modificació de mesures de fills extramatrimonials de mutu acord número 1476/2007, i es modifica l'esmentada sentència en el els termes següents:  
1. S'atribuïx a Francisco Javier Martínez Cortijo l'exercici exclusiu de la pàtria potestat sobre els fills menors.  
2. Se suspén el règim de visites, estades i comunicacions entre els fills menors i sa mare, Elena Míguez García.  
3. Elena Míguez García abonarà, en concepte de pensió alimentària a favor dels seus dos fills menors, la quantitat mensual de 100 euros per ambdós fills, quantitat que serà satisfeta per mesos anticipats i dins dels cinc primers dies de cada mes, en el compte corrent que designe el pare, Francisco Javier Martínez Cortijo, i que serà actualitzable anualment d'acord amb l'índex de preus de consum que assenyale l'Institut Nacional d'Estadística o organisme que el substituïsca. Ambdós progenitors abonaran a mitges els gastos extraordinaris dels menors, els necessaris en tot cas, i els comuns, amb consentiment previ o autorització judicial.  
4. Es prohibix l'eixida dels menors del territori nacional extensible al territori Schengen en companyia de sa mare, Elena Míguez García, excepte una autorització judicial expressa a este efecte.  
El passaport dels menors podrà ser expedit a petició de son pare, Francisco Javier Martínez Cortijo, a qui se li entregarà, i els menors podran, en companyia seua, eixir del territori nacional.  
Expediu a este efecte el corresponent ofici a la Direcció General de la Policia, fent constar-hi que pel que disposa esta sentència queden sense efecte les mesures acordades en este jutjat relatives als menors esmentats.  
Porteu una testimoniança d'esta resolució a les actuacions de mesures de protecció número 496/2008 i a les actuacions d'execució 335/2005 als efectes oportuns.  
Tot això, sense fer una imposició de costes processals.  
Esta és la meua sentència que, de conformitat amb el que disposen els articles 265 i 266 de la Llei Orgànica del Poder Judicial, s'ha d'anotar en el llibre corresponent i de què cal deixar una testimoniança en les actuacions originals, i que es notificarà a les parts, amb l'advertiment que contra esta sentència poden preparar en este Jutjat un recurs d'apel·lació, dins dels 20 dies següents a la notificació, amb la consignació prèvia de la suma de 50 euros en el compte de consignacions d'este Jutjat. Ho pronuncie, mane i firme.  
Publicació. La sentència anterior ha sigut llegida i publicada pel jutge que la va dictar de forma legal i el mateix dia de la seua data. En done fe.»  
  
Atés que es desconeix el domicili o residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte en el Diari Oficial de la Comunitat Valenciana per a portar a efecte la diligència de notificació a Elena Mínguez García.  
  
  
València, 1 de febrer de 2013.- El secretari judicial: Rafael Roselló Sobrevela.